एसीसी (कंपनी)

एसीसी लिमिटेड (पूर्वीचे द असोसिएटेड सिमेंट कंपनीज लिमिटेड) ही एक भारतीय सिमेंट उत्पादक कंपनी आहे, ज्याचे मुख्यालय मुंबई येथे आहे. १ ऑगस्ट १९३६ रोजी मुंबई, महाराष्ट्र येथे ही कंपनी स्थापन झाली होती. ही कंपनी अंबुजा सिमेंट्सची उपकंपनी आहे आणि अदानी समूहाचा एक भाग आहे. १ सप्टेंबर २००६ रोजी, द असोसिएटेड सिमेंट कंपनीज लिमिटेडचे नाव बदलून एसीसी लिमिटेड करण्यात आले. 

१९३६ मध्ये, टाटा, खटाऊ, किलिक निक्सन आणि एफई दिनशॉ ग्रुपच्या अकरा सिमेंट कंपन्या विलीन होऊन द असोसिएटेड सिमेंट कंपनीज तयार झाली होती. सर नौरोजी बी सकलतवाला हे एसीसीचे पहिले अध्यक्ष होते. पहिल्या संचालक मंडळात काही प्रमुख उद्योगपती होते - जे.आर.डी. टाटा, अंबालाल साराभाई, वालचंद हिराचंद, धरमसे खटाऊ, सर अकबर हैदरी, नवाब सालार जंग बहादूर आणि सर होमीने मोदी.

२००४ मध्ये स्विस सिमेंट उत्पादक होल्सीम ग्रुपने कंपनीचे व्यवस्थापन नियंत्रण ताब्यात घेतले. एसीसी लाफार्ज होल्सीमची उपकंपनी म्हणून काम करत होती. १ सप्टेंबर २००६ रोजी, द असोसिएटेड सिमेंट कंपनीज लिमिटेडचे नाव बदलून एसीसी लिमिटेड करण्यात आले.

१४ एप्रिल २०२२ रोजी, होल्सीमने मुख्य बाजारपेठांवर लक्ष केंद्रित करण्याच्या धोरणाचा भाग म्हणून १७ वर्षांच्या कामकाजानंतर भारतीय बाजारपेठेतून बाहेर पडण्याची घोषणा केली आणि एसीसी आणि अंबुजा सिमेंट्समधील त्यांचे भागभांडवल विक्रीसाठी सूचीबद्ध केले.

१५ मे २०२२ रोजी, अदानी ग्रुपने होल्सीमचा एसीसी आणि अंबुजा सिमेंट्समधील हिस्सा १०.५ अब्ज अमेरिकन डॉलर्समध्ये विकत घेतला.

 संदर्भ 

वर्ग:मुंबई रोखे बाजारातील नोंदणीकृत कंपन्या
वर्ग:भारताच्या राष्ट्रीय शेअर बाजारावर सूचीबद्ध कंपन्या
वर्ग:मुंबईतील उत्पादन कंपन्या
वर्ग:अदानी उद्योगसमूह
वर्ग:इ.स. १९३६ मधील निर्मिती
वर्ग:निफ्टी ५० माजी घटक